ღია სამყარო
ღია სამყარო (ინგლ. Open World) — ვიდეო თამაშის ტიპი, რომელიც საშუალებას აძლევს მოთამაშეს დამოუკიდებლად და თვისუფლად გადაადგილდეს თამაშის სამყაროს ნებისმიერ წერტილში. ერთ-ერთ მიზანს, ან ძირითად მიზანს წარმოადგენს სამყაროს გამოკვლევა, ახალი და საინტერესო ადგილების ძებნა.. ღია სამყარო თავის თავში მოიცავს როგორც განცალკევებულ ტერიტორიას, ასევე მთლიან სამყაროს, სადაც ერთი ადგილიდან მეორე ადგილზე მისვლა შესაძლებელია სხვადასხვა გზით და არა მხოლოდ ერთი განსაზღვრული გზით, როგორც ეს სიუჟეტურ თამაშებშია. ღია სამყარო ძირითადად უბიძგებს მოთამაშეს გამოიკვლიოს თამაშის სამყარო. ზოგიერთი თამაშში შეიძლება წარმოდგენილი იყოს ღია სამყარო, სადაც არსებული ქალაქი, თუ რეგიონი რეალურზე არის დაფუძნებული, მაგალითად გამოგონილი ქალაქის ლოს-სანტოსის გეოგრაფია „Grand Theft Auto V“-ში, რომელიც დაფუძნებულია ქალაქ ლოს-ანჯელესის გეოგრაფიაზე.